**KONCEPCIA ROZVOJA MATERSKEJ ŠKOLY , Ružová 7, Stupava**

**KONCEPČNÝ ZÁMER A VÍZIA**

**Koncepčný zámer rozvoja materskej školy vychádza z úloh, ktoré sú deklarované v hlavných dokumentoch schválených MŠ SR pre rozvoj školstva.**

**Hlavným cieľom predprimárneho vzdelávania je podporovať osobnostný rozvoj detí v oblasti sociálno-emocionálnej, intelektuálnej, telesnej, morálnej, estetickej, rozvíjať schopnosti a zručnosti, utvárať predpoklady na ďalšie vzdelávanie. Pripraviť ich na život v spoločnosti v súlade s individuálnymi a vekovými osobitosťami detí.**

**Absolvent predprimárneho vzdelávania má poznatky a schopnosti, ktoré majú význam vo vzťahu k propedeutike (základom) kultúrnej, čitateľskej, matematickej a prírodovednej gramotnosti.**

**Absolvent predprimárneho vzdelania je pripravený na vstup do primárneho vzdelávania v základnej škole a na ďalší aktívny život v spoločnosti.**

**Profil absolventa je koncipovaný prostredníctvom kompetencií (spôsobilostí) dieťaťa. Vzhľadom na vývinové špecifiká predškolského veku sú medzi kompetencie (spôsobilosti) zaradené aj psychomotorické kompetencie. Spoločenské a občianske kompetencie sú integrované do osobnostných (intrapersonálnych) a sociálnych (interpersonálnych) kompetencií.**

**Vízia našej materskej školy :**

**· Vzdelávať a vychovávať deti tak, aby sa z nich rozvinuli všestranne rozvinuté osobnosti. Dôležitosť kladieme na skvalitnenie výchovno-vzdelávacej činnosti, ktorá má byť humánna, tvorivá, atraktívna a progresívna. Významná je aj podpora rodiny – spolupráca, vzájomné vzťahy.**

**· V súlade s rezolúciou Európskej rady č. 5418/2002 realizovať programy vyplývajúce z Národného programu podpory zdravia.**

**· V zmysle Dohovoru o právach dieťaťa zabezpečovať aktívnu ochranu detí pred sociálno- patologickými javmi.**

**· Posilniť individuálny prístup k deťom s dôrazom na deti s odloženou školskou dochádzkou, s uplatnením poznatkov pedagogickej diagnostiky a individuálnych výchovno – vzdelávacích postupov a ich zjednotenie.**

**· Viesť deti k vytvoreniu si rebríčka hodnôt, uvedomiť si, aký dôležitý je zdravý životný štýl, chrániť si svoje zdravie, naučiť sa žiť v súlade s prírodou, vytvoriť si k nej pozitívny vzťah, chrániť ju.**

**Poznať ľudové zvyky a tradície svojej obce, stotožniť sa s nimi, byť na ne hrdý a zachovávať ich pre ďalšie generácie.**

**PREZENTÁCIA ŠKOLY NA VEREJNOSTI:**

**Pre realizáciu cieľov uvádzaných v koncepcii materskej školy je veľmi dôležitou súčasťou propagácia materskej školy v meste Stupava, zviditeľňovanie sa v rámci mesta, regiónu, Slovenska.**

**Ciele:**

**· informovať rodičov prostredníctvom informačných tabúľ o organizácii a chode MŠ a školskej jedálne,**

**· prostredníctvom informačnej tabule podávať aktuálne informácie,**

**· zamerať aktivity materskej školy formou súťaží, vernisáži, spolupráce s rodinou,**

**· propagovať všetky aktivity materskej školy v miestnych, regionálnych médiách,**

**· propagovať prácu materskej školy a informovať verejnosť o jej činnosti na webovej stránke školy,**

**· prezentovať sa na rôznych podujatiach v meste ( kultúrny program, výstavky prác detí),**

**· zapájanie sa do súťaží pripravovaných pre deti materských škôl, publikovanie v pedagogických periodikách a tak prezentovať našu prácu.**

**PRIORITNÉ CIELE NA ĎALŠIE OBDOBIE**

**1. Edukačný proces orientovať na podnecovanie rannej gramotnosti, rozvoj jemnej motoriky, komunikačných a jazykových spôsobilostí v zmysluplných hrách a činnostiach uplatnením inovačných foriem a metód v edukačnej realite.**

**2. Skvalitniť podmienky výchovy a vzdelávania, realizovať netradičné aktivity v spolupráci s rodinou a systematicky rozvíjať praktickú aplikáciu osvojených vedomostí a zručností najmä detí.**

**3. V záujme ochrany detí zabezpečovať dodržiavanie Deklarácie práv dieťaťa a Dohovoru o právach dieťaťa, uplatňovať prosociálny výchovný štýl.**

**4. Aj naďalej pokračovať v krúžkovej činnosť a rozvíjať tak schopnosti a talent predškolákov.**

**5. Spestriť a ponúknuť zaujímavé projekty a akcie v spolupráci s rodinou.**